Uitdrukking: Jou boeglam skrikArgieffoto (Foto: Benjamin Sz-J./Pixabay) Uitdrukking: Jou boeglam skrik Betekenis: Geweldig groot skrik Waar kom dit vandaan? “Boeg” kom uit Nederlands (eintlik al Middelnederlands) wat ‘voorskenkel van ŉ dier’ beteken. In Afrikaans verwys dit na die voorste, geboë deel van ŉ skip, bors en skouers van ’n perd of enigeen van die twee knoppe by die skouerblad van ŉ perd, hond, ensovoorts. Die woord “boeglam” het volgens die Etimologiewoordeboek van Afrikaans (EWA) drie betekenisse: 1 Lam in die boeë 2 Baie uitgeput, doodmoeg, gedaan 3 Lam of bewegingloos van skrik. Betekenis 1 uit Nederlands beteken “lam in die boeë as gevolg van verrekking of rumatiek”. Betekenis 2 en 3 het in Afrikaans self ontwikkel en die eerste optekening van betekenis 2 in Afrikaans by Changuion (1844), Pannevis (1880), Mansvelt (1884) en Kern (1890). As ŉ mens dus jou boeg lam skrik, is dit soos ŉ perd wat te ver gehardloop het en in die boeë moeg geword het. Bron: HAT en EWA